(দিনাজপুর২৪.কম) ভারতকে টানা দ্বিতীয় ম্যাচে দাপটের সাথে হারিয়ে এক ম্যাচ হাতে রেখেই সিরিজ জিতে নিল বাংলাদেশ। দ্বিপাক্ষিক সিরিজে ভারতের সাথে এটাই প্রথম সিরিজ জয় বাংলাদেশের। দ্বিতীয় ম্যাচেও ভারত কোনও সুযোগই পায়নি বলতে গেলে। বাংলাদেশ হেসে খেলেই ভারতের বিরুদ্ধে ছয় উইকেটের জয় তুলে নেয়। এই সিরিজ নিয়ে প্রথম থেকেই ব্যাপক আলোচনা চলেছে দুদেশের সমর্থকদের মধ্যে। বিশেষ করে প্রথম ম্যাচে পরাজয়ের পর ভারতীয় দলের সমালোচনায় মেতেছে ভারতীয় গণমাধ্যম এবং সামাজিক যোগাযোগের মাধ্যমে ব্যাপক সমালোচনা করেছে সেদেশের সমর্থকেরা। এই ম্যাচের শুরু থেকেই কথা হচ্ছিল বিশ্বকাপে ভারতের কাছে বাংলাদেশের পরাজয় ও সেই ম্যাচে আম্পায়ারদের কিছু বিতর্কিত সিদ্ধান্ত নিয়ে, অনেকেই বলেছেন এটা প্রতিশোধের সিরিজ। রযাংকিংয়ে দ্বিতীয় অবস্থানে থাকা দল বাংলাদেশের মতো একটি নিচের দিকের দলের কাছে টানা দুই ম্যাচ হারার পর এখন দেশটিতে কী প্রতিক্রিয়া?